ddrg/super_eurlex huggingface dataset:
18.

understreger vigtigheden af at demonstrere EU's overholdelse af Parisaftalen, bl.a. ved at gennemføre aftalen med EU-lovgivning, herunder en hurtig vedtagelse af EU's klimaforordning og revisionen af EU's emissionshandelsdirektiv fra medlovgivernes side, samt en rettidig skærpelse af EU's mål og politiske instrumenter; minder om, at alle parter er blevet opfordret til senest i 2020 at forelægge UNFCCC's sekretariat langfristede udviklingsstrategier for lave drivhusgasemissioner frem til midten af århundredet; opfordrer derfor indtrængende Kommissionen til med henblik på at overholde aftalens forpligtelser inden COP 24 at forberede en strategi for EU med det mål at opnå kulstofneutralitet i midten af århundredet, hvori der sikres en omkostningseffektiv vej hen imod opfyldelsen af målet om kulstofneutralitet som vedtaget i Parisaftalen med henblik på at holde den globale gennemsnitlige temperaturstigning et godt stykke under 2 o C og fortsætte indsatsen for at begrænse stigningen til 1,5 o C; mener, at denne proces bør indledes så tidligt som muligt for at give mulighed for en omfattende debat, hvori Parlamentet bør spille en afgørende rolle sammen med repræsentanter for nationale, regionale og lokale myndigheder samt civilsamfundet og erhvervslivet; minder om, at indsatsen i EU alene imidlertid ikke vil være tilfredsstillende, og kræver derfor, at Kommissionen og Rådet øger deres aktiviteter for at tilskynde andre partnere til at gøre det samme;
A.

der henviser til, at i henhold til punkt 3.8.2 i bilag II til forordning (EF) nr. 1107/2009 godkendes et aktivstof kun, hvis stoffet ikke anses for at have hormonforstyrrende egenskaber, der kan have negative virkninger for organismer uden for målgruppen, medmindre eksponeringen af organismer uden for målgruppen for aktivstoffet er ubetydelig under realistiske foreslåede anvendelsesbetingelser (udelukkelseskriterium for miljøet);
44.

fremhæver betydningen af den rolle, som tjenesteudbydere i det digitale informationssamfund spiller med hensyn til at sikre hurtig og effektiv fjernelse af ulovligt onlineindhold efter anmodning af den kompetente retshåndhævende myndighed, og glæder sig over de fremskridt, der er gjort i denne forbindelse, bl.a. gennem bidraget fra EU's internetforum; understreger, at der er behov for et stærkere engagement og et tættere samarbejde mellem de kompetente myndigheder og tjenesteudbydere i informationssamfundet for at sikre hurtig og effektiv nedtagning og dermed undgå blokering af ulovligt indhold gennem offentlige indgreb; opfordrer medlemsstaterne til at gøre strafferetligt ansvar gældende over for ikke-samarbejdsvillige platforme; gentager, at foranstaltninger med henblik på at fjerne illegalt onlineindhold, som fastsætter betingelser og vilkår, kun bør være tilladt, hvis de nationale procedureregler gør det muligt for brugerne at gøre deres rettigheder gældende ved en domstol efter at have fået meddelelse om sådanne foranstaltninger;
53.

opfordrer Kommissionen til — at øge EU-rammen for nationale strategier for romaernes integration efter 2020 på grundlag af resultaterne og anbefalingerne fra Revisionsretten, EU's Agentur for Grundlæggende Rettigheder (FRA), NGO'er, overvågningsorganisationer og alle relevante interessenter for at nå frem til en forbedret, ajourført og mere omfattende tilgang — at sætte romafjendtlighed i fokus for den europæiske ramme efter 2020 som supplement til social integration og til at indføre antidiskriminationsindikatorer inden for uddannelse, beskæftigelse, boligers sundhed osv., eftersom romafjendtlighed underminerer en vellykket gennemførelse af de nationale strategier for romaernes integration — at behandle romafjendtlighed som et horisontalt spørgsmål og til — i partnerskab med medlemsstaterne, Agenturet for Grundlæggende Rettigheder og NGO'er — at udarbejde en oversigt over konkrete foranstaltninger, som medlemsstaterne kan træffe for at bekæmpe romafjendtlighed — at komplettere de relevante Kommissionstjenestegrenes roma-taskforce ved at oprette et projektteam om romaspørgsmål på kommissærniveau, der samler alle de relevante kommissærer, der arbejder inden for retten til ligebehandling og forbud mod forskelsbehandling, unionsborgerskab, sociale rettigheder, beskæftigelse, uddannelse og kultur, sundhed, bolig og deres eksterne dimension, med henblik på at sikre, at der tilvejebringes ikke-diskriminerende og supplerende EU-midler og -programmer — at styrke og supplere arbejdet med Kommissionens Koordineringsenhed om Ikke-forskelsbehandling og Romaer ved at styrke holdet, afsætte tilstrækkelige ressourcer og ansætte yderligere personale for at have tilstrækkelig kapacitet til at bekæmpe romafjendtlighed, øge bevidstheden om romaernes holocaust og fremme holocausterindringen;
71.

glæder sig over, at samhørighedspolitikkens finansiering udgør 454 mia. EUR i løbende priser for perioden 2014-2020; understreger imidlertid, at samhørighedspolitikken ikke blot er et instrument, men en langsigtet strukturel politik, der tager sigte på at mindske regionale udviklingsforskelle og fremme investeringer, beskæftigelse, konkurrenceevne, bæredygtig udvikling og vækst, og at det er den vigtigste og mest omfattende politik til styrkelse af den økonomiske, sociale og territoriale samhørighed i alle medlemsstaterne uden nogen sondring mellem dem i og uden for euroområdet; minder om, at EU-budgettet er 50 gange mindre end EU-28's samlede offentlige udgifter, og beløber sig til ca. 1 % af EU-28's BNP; understreger derfor, at der bør etableres synergier mellem EU-budgettet og medlemsstaternes budgetter, de politiske prioriteter og aktioner og projekter, som tager sigte på at opfylde EU's mål, samtidig med at de økonomiske og sociale dimensioner af EU's politiske rammer afbalanceres; påpeger, at samfinansieringskravene under ESI-fondene er en vigtig mekanisme til at skabe synergier; er af den opfattelse, at EU-budgettets enhed bør bevares; glæder sig over de foranstaltninger, der blev indført i den nuværende programmeringsperiode for bedre at tilpasse samhørighedspolitikken og Europa 2020-strategien for intelligent, bæredygtig og inklusiv vækst;
35.

understreger, at manglen på et sammenhængende og omfattende sæt kodificerede regler for god forvaltning i hele Unionen gør det vanskeligt for borgerne let og fuldt ud at forstå deres forvaltningsmæssige rettigheder i henhold til EU-retten og ligeledes bidrager til en forværring af deres retlige beskyttelse; understreger derfor, at kodificering af reglerne for god forvaltning i form af en forordning, hvori der fastlægges de forskellige aspekter af forvaltningsproceduren, herunder anmeldelser, bindende tidsfrister, retten til at blive hørt og enhver persons ret til at få adgang til sine sagsakter, styrker borgernes rettigheder og sikrer gennemsigtighed; præciserer, at disse regler vil være et supplement til eksisterende EU-lovgivning, når der opstår juridiske huller eller fortolkningsproblemer, og de vil sikre større tilgængelighed; gentager sin opfordring til Kommissionen om at fremsætte et forslag til omfattende lovgivning om en europæisk forvaltningslov under hensyntagen til alle de skridt, der allerede er taget af Parlamentet på dette område samt den aktuelle udvikling i EU og dets medlemsstater;
erkender, at søgen efter europæisk merværdi er et grundlæggende spørgsmål, der skal ses på, og er enigt i, at EU's budget bl.a. bør anvendes som et redskab til at nå traktatens målsætninger og tilvejebringe europæiske offentlige goder; understreger imidlertid den mangesidede karakter af begrebet europæisk merværdi og dets mange forskellige fortolkninger og advarer mod ethvert forsøg på at bruge sin egen definition til at rejse tvivl om relevansen af EU's politikker og programmer ud fra rent kvantitative eller kortsigtede økonomiske betragtninger; mener, at der er en klar merværdi, når en indsats på europæisk plan:

— går ud over, hvad en national, regional eller lokal indsats kan (afsmittende virkning)

— ansporer til foranstaltninger på nationalt, regionalt eller lokalt plan for at opfylde målsætninger i EU-traktaten, der ellers ikke ville blive gennemført

— støtter foranstaltninger, der kun kan finansieres ved at samle ressourcerne på EU-plan på grund af deres meget store finansieringsbehov, eller

— bidrager til at skabe og støtte fred og stabilitet i og udenfor EU's naboskabsområde;

opfordrer Kommissionen til at videreudvikle begrebet europæisk merværdi under hensyntagen til særlige territoriale forhold; opfordrer Kommissionen til at foreslå passende resultatindikatorer til dette formål;
D.

der henviser til, at medlemsstaterne har indsendt mange kritiske bemærkninger i løbet af den tre måneder lange høringsperiode (6); der henviser til, at det i de mest kritiske bemærkninger anføres, at »den nuværende anvendelse og de fremlagte oplysninger om risikovurdering ikke giver tilstrækkelige oplysninger til entydigt at udelukke negative virkninger på mennesker og dyr« (7), at »oplysningerne om fænotypisk evaluering, sammensætning og toksikologi er utilstrækkelige« (8), og at den kompetente myndighed "finder det nødvendigt, at der foretages yderligere analyser for at vurdere koncentrationen af glyphosat, 2,4-D, glufosinat og deres nedbrydningsprodukter heraf i frø og foder bestemt til fødevare- og foderbrug for at udelukke enhver potentiel negativ indvirkning på menneskers og dyrs sundhed (9);
45.

opfordrer Kommissionen til at øge EIDHR's midler til at tackle indskrænkningen af spillerummet og situationen for menneskerettighedsforkæmpere; beklager dybt, at de årlige beløb i nogle lande er meget lave; opfordrer Kommissionen til at finde frem til nye former for aktiviteter, der skal finansieres af EIDHR, ved at vælge en sammenhængende tilgang til civilsamfundsorganisationer og til at fortsætte bestræbelserne på at indføre en mere fleksibel og forenklet procedure for at få adgang til finansiering fra EIDHR, navnlig når det drejer sig om unge mennesker, herunder mere markante undtagelser for de civilsamfundsorganisationer, der er i særlig fare, og støtte til ikke-registrerede grupper, som i sidste ende bør anerkendes af myndighederne; mener, at der bør lægges større vægt på støtte til lokale grupper og aktører, idet menneskerettighedsspørgsmål ofte opleves på en mere reel og akut måde på lokalt plan; gentager betydningen af, at EIDHR yder presserende direkte finansiel og materiel støtte til truede menneskerettighedsforkæmpere, og af nødfonden, der sætter EU-delegationerne i stand til at yde dem direkte ad hoc-tilskud; anerkender betydningen af koalitioner eller konsortier af internationale og nationale civilsamfundsaktører for at fremme og beskytte lokale NGO'ers arbejde mod repressive foranstaltninger; opfordrer Kommissionen, EU-Udenrigstjenesten og medlemsstaterne til at fremme en effektiv fælles implementering af EU-retningslinjerne om menneskerettighedsforkæmpere i alle tredjelande, hvor civilsamfundet er truet, ved at vedtage lokale strategier for, hvordan de operationaliseres i fuld udstrækning;
D.

der henviser til, at sojabønne FG72 × A5547-127 blev udviklet for at give tolerance over for isoxaflutol- (5-cyclopropylisoxazol-4-yl 2-mesyl-4-trifluoromethylphenyl ketone), glyphosat- (N-(phosphonomethyl)glycin) og glufosinat-(1-phosphinothricin) og ammoniumbaserede herbicider; der henviser til, at tolerance over for disse herbicider opnås gennem fremstilling af proteinerne HPPD W336 (4-hydroxyl phenyl-pyruvat-dioxygenase), 2mEPSPS (5-enolpyruvylshikimate-3-fosfatsyntase) og PAT (phosphinothricin acetyl-transferase);
7.

bemærker, at Det Forenede Kongeriges premierminister i sin tale af 22. september 2017 forpligtede sig til at sikre, at rettighederne for borgere fra EU-27 med bopæl i Det Forenede Kongerige får direkte virkning, ved hjælp af indarbejdelse af udtrædelsesaftalen i Det Forenede Kongeriges lovgivning; understreger, at dette bør gøres på en måde, der forhindrer, at aftalen kan ændres ensidigt, sætter EU's borgere i stand til at gøre deres rettigheder i henhold til udtrædelsesaftalen direkte gældende over for Det Forenede Kongeriges domstole og offentlige forvaltning og giver aftalen forrang for Det Forenede Kongeriges lovgivning; understreger, at Domstolen for at sikre sammenhængen i og integriteten af EU's retsorden fortsat skal have enekompetence til at fortolke og håndhæve EU-retten og udtrædelsesaftalen; afventer konkrete forslag fra Det Forenede Kongerige i denne henseende;
28.

er bekymret over, at klimaforandringerne vil få betydelige konsekvenser for ASEAN; minder om, at ASEAN-regionen er en af de mest udsatte regioner for dette fænomen; opfordrer indtrængende ASEAN-medlemsstaterne til at fremskynde omstillingen til kulstoffattig økonomier og hurtigt at begrænse skovrydning, effektivt bekæmpe skovbrande og anvende mere miljøvenlige teknologier for transport og bygninger; glæder sig over EU's initiativ om en ny dedikeret dialog mellem EU og ASEAN om bæredygtig udvikling; bemærker i den forbindelse EU's støtte til opgaven med at frigøre ueksploderet ammunition i nogle lande i regionen; opfordrer indtrængende til et EU-ASEAN-samarbejde om bæredygtig turisme, fødevaresikkerhed, beskyttelse af den biologiske mangfoldighed, især koralrevene, og handlinger for effektivt at løse problemet med overfiskning i regionen; fremhæver behovet for at yde bistand til ASEAN-landene for at forbedre beskyttelsen og den bæredygtige udnyttelse af biodiversiteten og en systematisk rehabilitering af skovøkosystemer; opfordrer indtrængende ASEAN-medlemslandene til at gøre bestræbelser på at forbedre sin hurtige reaktionskapacitet overfor naturkatastrofer i henhold til ASEAN-aftalen om katastrofehåndtering og beredskab (AADMER);
D.

der henviser til, at forældreplanterne, sojabønne 305423, blev genetisk modificeret med det formål at ændre oliesammensætningen i planterne, således at de blev modstandsdygtige over for acetolactatsyntasehæmmende (ALS-hæmmende) herbicider, hvilket omfatter herbicider af de kemiske familier imidazolinon, sulfonylurea, triazolopyrimidin, pyrimidinyl(thio)benzoat og sulfonylaminocarbonyltriazolinon; der henviser til, at den anden forældreplanter, sojabønne 40-3-2, er udstyret med EPSPS-genet for at gøre den resistent over for glyphosatbaserede herbicider; der henviser til, at disse genetisk modificerede sojabønner blev kombineret for at skabe en såkaldt stablet begivenhed, der er resistent over for to herbicider og ændret i oliesammensætningen;
8.

glæder sig over de bestræbelser, som regeringen i Tanzania har gjort for at bekæmpe forskelsbehandling af personer med albinisme, og dens beslutning om at forbyde heksedoktorer i et forsøg på at standse drabene på personer med albinisme, men erkender, at for få sager bringes for en domstol; glæder sig desuden over den indsats, der gøres af Mozambique, Kenya og Nigeria;
62.

understreger betydningen af at give de fængslede adgang til uddannelses- og erhvervsmæssige kvalifikationsbeviser; opfordrer medlemsstaterne til at tilbyde meningsfulde aktiviteter såsom uddannelse eller jobmuligheder i henhold til internationale standarder for alle fængslede med henblik for resocialisering af indsatte samt tilbyde redskaber for et liv uden kriminalitet efter afsoningen; opfordrer medlemsstaterne til at sikre, at indsatte under afsoningen arbejder, studerer for at opnå et eksamensbevis eller deltager i et uddannelseskursus, således at de udnytter deres tid bedre og forbereder deres reintegration i samfundet; mener, at det er tvingende nødvendigt, at mindreårige har adgang til skoleundervisning og erhvervsuddannelse;
13.

beklager dybt de forhold, som børn på Krim lider under, og at de vokser op uden deres fædre, der ulovligt er blevet berøvet deres frihed som politiske de facto-fanger, herunder dem, der er blevet overført til fjerntliggende dele af Den Russiske Føderation; anser dette for at være en åbenlys krænkelse af internationale menneskerettigheder, børns rettigheder og Den Russiske Føderations internationale forpligtelser såsom FN's konvention om barnets rettigheder; opfordrer de russiske myndigheder og de facto-myndighederne på Krim til at lade ovennævnte personer have regelmæssig kontakt med medlemmer af deres familier, navnlig mindreårige;
13.

støtter fuldt ud indsatsen fra medlemsstaterne og tredjelande for at etablere internationale mekanismer til at indsamle beviser og stille de ansvarlige for alvorlige menneskerettighedskrænkelser og krænkelser af den humanitære folkeret til regnskab herfor; understreger, at det er absolut nødvendigt at få stillet de ansvarlige for krænkelserne til regnskab for at kunne opnå en varig bilæggelse af konflikten; glæder sig hvad det angår over etableringen af en gruppe af fremtrædende internationale og regionale eksperter med mandat til at overvåge og rapportere om menneskerettighedssituationen i Yemen og foretage en omfattende undersøgelse af alle påståede overtrædelser og krænkelser af de internationale menneskerettigheder og af andre relevante og gyldige områder af folkeretten, der er begået af alle konfliktens parter siden marts 2015; beklager, at bestræbelser på at foretage en uafhængig undersøgelse er blevet blokeret;
33.

understreger betydningen af at gøre brug af pålidelige positions- og tidsoplysninger fra satellitbaserede positionsbestemmelsessystemer og anvende EGNOS/GNSS system til aktiv trafiksikkerhed; opfordrer til, at der gøre en yderligere indsats at opnå en nøjagtighed af EGNOS/GNSS-systemets aktive trafiksikring på mindre end én meter for at gøre det muligt at skifte fra systemets funktion med at reducere et køretøjs hastighed til en funktion, hvor der automatisk gribes ind for at ændre et køretøjs bane; opfordrer til en forbedring af trafiksikkerheden gennem en integrering af EGNOS/GNSS-data i de indbygget styresystemer;
22.

mener, at EU's revision af miljøreglernes gennemførelse også kan bruges som et redskab til information af offentligheden, bevidstgørelse, øget inddragelse af civilsamfundet og øget offentligt engagement og uddannelse i miljøpolitik, hvilket vil rumme fordele for medlemsstaterne og borgerne; opfordrer i den forbindelse Kommissionen til at udvikle en værktøjskasse af foranstaltninger til at vurdere de fremskridt, der gøres af medlemsstaterne med hensyn til resultater på miljøområdet, herunder benchmarking for bedste praksis og rapporter med resultattavler, som regelmæssigt bør opdateres og offentliggøres for at sikre, at de er tilgængelige for offentligheden;
O.

der henviser til, at New Zealand har bidraget til FN's fredsbevarende indsats, bl.a. i Bosnien, Kosovo, Sierra Leone og Afghanistan; der henviser til, at i Afghanistan stod landet i spidsen for et genopbygningshold i Bamyanprovinsen og for uddannelsesmissioner til at hjælpe med udviklingen af den afghanske hær og bidrog desuden til EUPOL-missionen indtil 2012 for at hjælpe med at genoprette lov og orden;
13.

anerkender AMISOMs rolle med hensyn til at sikre sikkerhed og stabilitet, hvilket gør det muligt for Somalia at skabe politiske institutioner og udvide statens autoritet forud for en overdragelse af ansvaret for sikkerheden til de somaliske institutioner og styrker; glæder sig over Den Afrikanske Unions undersøgelser af anklagerne om seksuel vold begået af AMISOM-soldater; tilskynder til fuld gennemførelse af henstillingerne i FN's Generalsekretariats rapport om Somalia og opfordrer indtrængende på linje med FN's Sikkerhedsråds resolution 2272 (2016) Den Afrikanske Union og de lande, der bidrager med styrker, til at sikre at alle anklager undersøges behørigt og grundigt, og at de ansvarlige stilles for en domstol; fremhæver betydningen af muligheden for at udvide AMISOMs mandat til længere end maj 2018 og advarer om, at for tidlig overførsel af ansvaret til de somaliske tropper kan undergrave stabiliteten på lang sigt;
3.

opfordrer indtrængende alle WTO's medlemmer til at drage nytte af det momentum, der er skabt med de seneste fremskridt, under hensyntagen til den strategiske målsætning om at styrke det multilaterale handelssystem og behovet for at konsolidere WTO som handelsforhandlingernes centrum, men samtidig erkende, at der er behov for nye tilgange for at imødegå de aktuelle udfordringer; erkender, at fleksibilitet, åbenhed, rummelighed og politisk engagement vil være afgørende for at opnå globale, afbalancerede og realistiske fremskridt med de udestående spørgsmål for så vidt angår DDA; mener, at verden har ændret sig dramatisk i økonomisk, politisk og teknologisk henseende, siden Doharunden blev igangsat i 2001, og at det er nødvendigt at drøfte nye udfordringer, som f.eks. e-handel, digital handel, gennemsigtighed i forbindelse med investeringer, subsidier og overkapacitet, globale værdikæder, offentlige udbud, national lovgivning om tjenesteydelser og om mikrovirksomheder, små og mellemstore virksomheder (MSMV'er) og større overensstemmelse mellem dagsordenerne for handel, beskæftigelse og miljø efter DDA, hvilket kan ske, uden at det berører de udestående spørgsmål i forbindelse med DDA; understreger, at det er nødvendigt at give udviklingslandene mulighed for at finde deres egne tilgange for fortsat at sikre lige muligheder i disse nye sektorer;
129.

anerkender, at kvinder med handicap, især intellektuelle handicap, er mere sårbare over for kønsbaseret vold, seksuel chikane og andre former for misbrug; anerkender desuden, at de på grund af deres afhængighedsforhold kan være ude af stand til at fastslå eller indberette overgreb; understreger behovet for yderligere at tilpasse gennemførelsen af den europæiske handicapstrategi, som giver mulighed for at træffe forebyggende foranstaltninger med henblik på at undgå alle former for misbrug og sikre høj kvalitet og skræddersyet støtte til ofre for vold;
33.

understreger, at regional integration er en drivkraft for økonomisk udvikling og en nødvendighed i en globaliseret verden; opfordrer til støtte til Syd-Syd-samarbejde, der afspejler den gradvise forandring af det afrikanske kontinent; støtter oprettelsen af et kontinentalt frihandelsområde i Afrika og målet om at forøge samhandelen inden for Afrika til 50 % senest i 2050; minder også om de udviklingsmuligheder, der ligger i økonomiske partnerskabsaftaler (ØPA'er) og handelsaftaler mellem EU og de afrikanske lande, som gør det muligt at fremme bæredygtig udvikling, menneskerettighederne og fair og etisk handel; understreger, at det er nødvendigt at fastsætte bestemmelser om udviklingsfremmende oprindelsesregler, effektive beskyttelsesklausuler, asymmetriske tidsplaner for liberalisering, beskyttelse af nye industrier samt forenkling af og gennemsigtighed i toldprocedurer; minder om, at hensigten med ØPA'erne er at hjælpe AVS-landene med at udvide deres markeder, fremme varehandelen og sætte skub i investeringer, og at de forudser en langsom, gradvis og asymmetrisk åbning af varehandelen mellem EU og AVS-landene;
10.

pålægger sin formand at sende denne beslutning til Rådet, Kommissionen, næstformanden for Kommissionen/Unionens højtstående repræsentant for udenrigsanliggender og sikkerhedspolitik, formændene for Den Blandede Parlamentariske Forsamling AVS-EU, Kommissionen for Den Afrikanske Union, Det Panafrikanske Parlament og Sudans regering.
8.

opfordrer den polske regering til at efterkomme den midlertidige kendelse fra EU-Domstolen af 27. juli 2017 i sag C-441/17 og omgående standse den omfattende skovdrift i Bialowieza-skoven, som risikerer at forvolde alvorlig og uoprettelig skade på denne UNESCO-verdensarvslokalitet; opfordrer den polske regering til at sætte en stopper for summariske tilbagesendelser til Hviderusland med henblik på at efterkomme Menneskerettighedsdomstolens bindende foreløbige kendelser af 8. juni 2017, og til at sikre, at enhver, der udtrykker en hensigt om at søge asyl eller international beskyttelse ved Polens grænser, har fuld adgang til den polske asylprocedure i overensstemmelse med internationale forpligtelser og EU-retten;